סמואל ל. ג'קסון

סמואל לירוי ג'קסון (באנגלית: Samuel Leroy Jackson; נולד ב-21 בדצמבר 1948) הוא שחקן ומפיק סרטים אמריקאי. זוכה פרס אוסקר לשם כבוד לשנת 2022. לאחר שהיה מעורב בתנועה לזכויות האזרח, החל לשחק בתיאטרון, ולאחר מכן בקולנוע. הוא מוכר בעיקר כניק פיורי ביקום הקולנועי של מארוול. בין סרטיו הידועים "ספרות זולה" ו"שמונת השנואים" של קוונטין טרנטינו, הסאגה השנייה של "מלחמת הכוכבים" ו"מת לחיות 3". הוא שיחק במספר תפקידי משנה, לפני שפגש את מוריו, מורגן פרימן והבמאי ספייק לי. בשנת 1991, לאחר שזכה בפרס בפסטיבל קאן על הופעתו בסרט "קדחת הג'ונגל", החל להופיע בסרטים מצליחים יותר כגון "החבר'ה הטובים", "משחקים פטריוטיים", "רומן על אמת" ו"פארק היורה". בשנת 1994 לוהק לסרט "ספרות זולה", על תפקידו בסרט היה מועמד לזכייה בפרס האוסקר, זכה לביקורות נלהבות ולהכרה בינלאומית. מאז ג'קסון השתתף בלמעלה מ-100 סרטים, ובהם "מת לחיות 3", "ג'קי בראון", "בלתי שביר", "משפחת סופר-על", "נחשים על המטוס", הטרילוגיה השנייה של "מלחמת הכוכבים", ותפקידים קטנים יותר בסרטיו של קוונטין טרנטינו "להרוג את ביל חלק 2" ו"ג'נגו ללא מעצורים". סמואל ל. ג'קסון נולד בוושינגטון די. סי., וגדל כבן יחיד בצ'טנוגה, טנסי, עם אימו. אביו, אותו פגש פעמיים בלבד במהלך חייו, גר בנפרד מהם, ומת מאוחר יותר מאלכוהוליזם. ג'קסון למד בבתי ספר בהם הייתה הפרדה גזעית בין שחורים ללבנים. החל מכיתה ג' ניגן בקרן יער ובחצוצרה במסגרת מקהלת בית הספר. הוא החל בלימודי ביולוגיה ימית במכללת מורהאוס בג'ורג'יה, ולאחר מכן עבר ללימודי ארכיטקטורה, אך כאשר הצטרף לקבוצת תיאטרון במסגרת לימודיו, החל להתעניין במשחק ושינה את מסלול לימודיו ללימודי דרמה. לאחר ההתנקשות במרטין לותר קינג בשנת 1968, נכח ג'קסון בהלווייתו כסדרן. לאחר מכן טס לממפיס והשתתף בצעדת מחאה למען שוויון בין-גזעי. בשנת 1969 החזיקו מספר סטודנטים ובהם ג'קסון במספר חברים מחבר נאמנים של מכללת מורהאוס כבני ערובה, בדרישה לרפורמה בתוכנית הלימודים ובמדיניות המכללה. המכללה הסכימה בסופו של דבר לשנות את מדיניותה, אך ג'קסון הושעה לשנתיים מהמכללה, והורשע בבית משפט על השתתפותו בפעולה. בתקופת השעייתו עבד כעובד סוציאלי בלוס אנג'לס. כאשר חזר לאטלנטה, פגש מספר פעילים בתנועת הפנתרים השחורים. ג'קסון סיפר כי חש העצמה מפעילותו בארגון, במיוחד כאשר הקבוצה החלה לרכוש אקדחים. אולם, אימו של ג'קסון שלחה אותו חזרה לאטלנטה לפני שהספיק להיות מעורב בעימות מזוין, לאחר שסוכני FBI אמרו לה שהוא ימות תוך שנה אם ימשיך בפעילותו בתנועה רדיקלית זו. ג'קסון החל את דרכו כשחקן תיאטרון, ובהמשך החל לשחק גם בסרטי טלוויזיה. הופעת הבכורה שלו הייתה בסרט ניצול אפרו-אמריקאי. בשנת 1976 עבר מאטלנטה לניו יורק, בה שיחק בהצגות שונות. בתקופה זו התמכר לאלכוהול ולקוקאין, וכתוצאה מכך לא המשיך לשחק בהצגות שעלו בסופו של דבר על בימות ברודוויי. בתחילת דרכו כשחקן קולנוע, קיבל הדרכה מהשחקן מורגן פרימן. בשנת 1981 פגש את הבמאי ספייק לי, ומאוחר יותר קיבל תפקידים קטנים בסרטים שפרימן ביים. בשנת 1990 קיבל תפקיד קטן בסרטו של מרטין סקורסזה, החבר'ה הטובים. באותה תקופה החמירה התמכרותו לסמים. לאחר שלקח מספר מנות יתר של הרואין, הפסיק להשתמש בו, וחזר להשתמש בקוקאין. בסופו של דבר הכניסה אותו משפחתו למכון גמילה בניו יורק. כאשר התנקה מסמים וסיים את טיפול הגמילה, הופיע ג'קסון בסרט קדחת הג'ונגל, וגילם דמות של מכור לקוקאין, תפקיד אותו תיאר כ"קתרטי", עקב החלמתו מההתמכרות שלו באותה תקופה. הופעתו בסרט זה היוותה פריצת דרך עבורו כשחקן, ולאחר מכן החל לשחק בסרטים מצליחים ומוכרים יותר כגון משחקים פטריוטיים (עם האריסון פורד), מת לצחוק (הסרט הראשון בו קיבל תפקיד ראשי), וסרטו של סטיבן ספילברג, פארק היורה, בו שיחק את ריי ארנולד. ג'קסון קיבל הכרה בינלאומית כאשר הופיע בסרטו של קוונטין טרנטינו "ספרות זולה", שבו גילם את הרוצח השכיר ג'ולס ויניפילד. ג'קסון הופתע לגלות שהתפקיד נכתב על ידי טרנטינו במיוחד עבורו. אף שהיה זה סרטו ה-13, זיכה אותו התפקיד לראשונה בהכרה בינלאומית. ג'קסון זכה על תפקידו בסרט בשבחי המבקרים, במועמדות לפרס אוסקר לשחקן המשנה הטוב ביותר, בפרס גלובוס הזהב, ובפרס באפט"א לשחקן הטוב ביותר בתפקיד משנה. אחרי תפקידו ב"ספרות זולה", קיבל ג'קסון הצעות רבות לתפקידים דומים, והשתתף במספר סרטים כושלים, עליהם קיבל ביקורות צוננות. בסופו של דבר השתתף בשני שוברי קופות, עת להרוג, עליו היה מועמד לפרס גלובוס הזהב, ומת לחיות 3. הופעתו בסרטים אלה הפכו אותו לשחקן שובר קופות, והוא קיבל תפקידים ראשיים בסרטים שונים כגון ג'קי בראון, ספרה והמתווך. בשנת 1999 שיחק בתור מייס ווינדו בטרילוגיה השנייה של מלחמת הכוכבים. בשנת 2000 זכה ג'קסון בכוכב בשדרת הכוכבים של הוליווד, והמשיך לשחק בעשרות סרטים במשך כל העשור הראשון של שנות ה-2000. ב-2008 חתם ג'קסון על חוזה מיוחד עם מארוול קומיקס, שעל פיו יגלם את דמות הקומיקס ניק פיורי בתשעה סרטים שונים של מארוול. ניק פיורי הוא סוכן מיוחד שעומד בראש סוכנות S.H.I.E.L.D הבדיונית ביקום מארוול. ג'קסון כבר הופיע בשבעה סרטים מתוכם: "איירון מן" (2008), "איירון מן 2" (2010), "תור" (2011), "קפטן אמריקה" (2011), "הנוקמים" (2012), "קפטן אמריקה: חייל החורף" (2014) ו"הנוקמים: עידן אולטרון" (2015) ועוד. בשנת 2015 שיחק בסרט משימה סוף לצד היילי סטיינפלד ולצד ג'סיקה אלבה. באותה שנה חבר שוב לבמאי טרנטינו, ושיחק תפקיד ראשי במותחן-מערבון "שמונת השנואים". ב-2016 גילם את תפקיד הרשע בסרט "המעון של מיס פרגרין לילדים משונים". הוא שב לתפקידו של פיורי ב-2019 עם "קפטן מארוול" ועם הסרט "ספיידרמן: רחוק מהבית". באותה שנה שיחק את הנבל הראשי בסרט "קינגסמן: השירות החשאי". בשנת 2017 השתתף בסרט ההרפתקאות "קונג: אי הגולגולת", אשר מהווה אתחול לסדרת סרטי קינג קונג; סרט הפעולה "XXX: הילוך גבוה" לצד וין דיזל, נינה דוברב וטוני קולט ובסרט קומדיית הפעולה שומר הראש והמתנקש שיחק את המתנקש לצד ראיין ריינולדס. בשנת 2020 לוהק שוב לתפקידו כניק פיורי למיני-סדרה "פלישה סודית" המבוססת על אירועי "פלישה סודית" מאת מארוול קומיקס עבור שירות הזרמת המדיה של אולפני וולט דיסני, "דיסני+", שם תעלה הסדרה במהלך 2022. ב-29 בספטמבר 2023 יצא הסרט "The Kill Room" בכיכובו. ג'קסון נישא לשחקנית לטניה ריצ'רדסון, אותה פגש בעת לימודיו במכללת מורהאוס, בשנת 1980. בשנת 1982 נולדה להם בת בשם זואי, ומאז הם מתגוררים בלוס אנג'לס. ג'קסון משחק גולף, והוא דואג להכניס סעיף לחוזים בסרטים בהם הוא משחק, שיאפשר לו לשחק גולף בזמן צילומי הסרט. כמו כן, הוא חובב ספורט ומעריץ את קבוצת הכדורסל הקנדית טורונטו ראפטורס וקבוצת הכדורגל האנגלית ליברפול. בבחירות לנשיאות בשנת 2008 הביע ג'קסון תמיכה במועמד ברק אובמה, שנבחר בסופו של דבר לנשיא ארצות הברית. לדבריו אז, ”ברק אובמה מייצג עבורי את כל מה שנאמר לי בילדותי. אני ילד של הפרדה בין-גזעית. כשגדלתי אנשים אמרו לי שאני יכול להיות נשיא, וידעתי שזהו שקר. אבל היום יש לנו נציג... החלום האמריקאי הוא מציאות. כל אחד יכול לגדול ולהיות נשיא.” בשנת 2009 ג'קסון ובת זוגו הקימו ארגון צדקה התומך במוסדות חינוך. ניהל בעבר אורח חיים טבעוני. בשנת 2020 רשת Epix שידרה סדרת טלוויזיה תיעודית, Enslaved, בה הוא מככב ומפיק לצדו של שמחה יעקובוביץ', בחקר תולדות סחר העבדים כולל מחקר על מוצאו של ג'קסון עצמו עד לאבות אבותיו בגבון. קדחת הג'ונגל (1991) - בתפקיד: גאטור. Strictly Business‏ (1991) - בתפקיד: מונרו. אבות ובנים (1992) - בתפקיד: מרשל. רחובות אלימים (1992) - בתפקיד: טריפ. משחקים בבית הקברות (1992) - בתפקיד: מר סימפסון. משחקים פטריוטיים (1992)- בתפקיד: רוברט "רובי" ג'קסון, טייס. פארק היורה (1993) - בתפקיד: ריי ארנולד, המהנדס הראשי של הפארק. סכנה לציבור (1993) - בתפקיד: טייט לוסון. מת לצחוק (1993) - בתפקיד: סמל ווס לוגאר. החיפוש אחר ג'ימי עין אחת (1994) - בתפקיד: קולונל רון. ספרות זולה (1994) - בתפקיד: ג'ולס וינפילד, רוצח שכיר. מת לחיות 3 (1995) - בתפקיד: זוס קארבר. לאבד את איזייה (1995) - בתפקיד: קאדאר לואיס. עת להרוג (1996) - בתפקיד: קארל לי היילי, הנאשם. הכינור האדום - (1998) - בתפקיד: צ'ארלס מוריץ. ספרה (1998) - בתפקיד: ד"ר הארי אדמס. המתווך (1998) - בתפקיד: סגן דני רומן. החבר שלנו, מרטין (1999) - בתפקיד: טרנר (דיבוב) מלחמת הכוכבים - פרק 1: אימת הפנטום (1999) - בתפקיד: מייס ווינדו שאפט (2000) - בתפקיד: ג'והן שאפט. בלתי שביר (2000) - בתפקיד: אלייז'ה פרייס. ים כחול עמוק (2000) - בתפקיד: ראסל פראנקלין. פקודה לא חוקית (2000) - בתפקיד: קולונל טדי ל. צ'יילדרס. פורמולה 51 (2001) - בתפקיד: אלמו מקלרוי. טריפל איקס (2002) - בתפקיד: הסוכן אוגוסטוס יוג'ין גיבונס. מלחמת הכוכבים - פרק 2: מתקפת המשובטים (2002) - בתפקיד: מייס ווינדו ימ"מ יחידת פריצה (2003) - בתפקיד: סמל שני דן " הונדו " הארלסון. Grand Theft Auto: San Andreas (דיבוב, משחק מחשב) (2004) - קולו של הקצין טאנפני. משפחת סופר-על (2004) (דיבוב) - בתפקיד: קולם של לוסיוס בסט / פרוזון. רצח אינטימי (2004) מלחמת הכוכבים - פרק 3: נקמת הסית' (2005) - בתפקיד: מייס ווינדו. טריפל איקס 2 (2005) - בתפקיד: הסוכן אוגוסטוס יוג'ין גיבונס. המאמן קרטר (2005) - בתפקיד: המאמן קן ריי קארטר. נחשים על המטוס (2006) - בתפקיד: נאוויל פאלין. אנחת הנחש השחור (2007) - בתפקיד: לאזארוס. הצד הגס של הפינגווינים (2007) - בתפקיד: קריין (קול) קלינר (2007) - בתפקיד: טום קאטלר. ג'אמפר (2008) - בתפקיד: רולאנד. גדר לבנה (2008) - בתפקיד: אייבל טרנר. איירון מן (2008)- בתפקיד: מנהל סוכנות הביון " ש.י.ל.ד", ניק פיורי. אסטרו בוי (2009) - דיבוב קולו של זוג. אמהות וילדים (2009) - בתפקיד: פול. לא ייאמן (2010) - בתפקיד: הנרי הארולד אייץ' האמפריס. איירון מן 2 (2010) - בתפקיד: מנהל סוכנות הביון " ש.י.ל.ד", ניק פיורי. הזירה (2011) - בתפקיד: לוגן. קפטן אמריקה (2011) - בתפקיד: מנהל סוכנות הביון " ש.י.ל.ד", ניק פיורי. The Samaritan‏ (2012) - בתפקיד: פולי. ג'אנגו ללא מעצורים (2012) - בתפקיד: סטיבן. לפגוש את הרשע (2012) - בתפקיד: ריצ'י. הנוקמים (2012) - בתפקיד: מנהל סוכנות הביון " ש.י.ל.ד", ניק פיורי. זמביזיה (2012) - בתפקיד: דיבוב קולו של טנדאי. טורבו (2013) - בתפקיד: דיבוב קולו של הצולף. שבעה צעדים (2013) - בתפקיד: צ'אניי. רובוקופ (2014) - בתפקיד: פאט נובאק. קפטן אמריקה: חייל החורף (2014) - בתפקיד: מנהל סוכנות הביון " ש.י.ל.ד", ניק פיורי. נקמת הבת (2014) - בתפקיד: לוטננט קארל אייקר. ספק סביר (2014) - בתפקיד: קלינטון דייוויס. הנוקמים: עידן אולטרון (2015) - בתפקיד: מנהל לשעבר של סוכנות הביון ש.י.ל.ד", ניק פיורי. קינגסמן: השירות החשאי (2015) - בתפקיד: טייקון הטכנולוגיה, ריצ'מונד ואלנטיין. משימה סוף (2015) - בתפקיד: הארדמן. נשיא על הכוונת (2015) - בתפקיד: נשיא ארצות הברית, ויליאם אלן מור. שיראק (2015) - בתפקיד: דולאמדס. שמונת השנואים (2015) - בתפקיד: מייג'ור מארקיז וורן. האגדה של טרזן (2016) - בתפקיד: ג'ורג' וושינגטון ויליאמס. המעון של מיס פרגרין לילדים משונים (2016) - בתפקיד: בארון. סלולרי (2016) - בתפקיד: תומאס מק'קורט. XXX: הילוך גבוה (2017) - בתפקיד: סוכן נאס"א אוגוסטוס גיבונס. שומר הראש והמתנקש (2017) - בתפקיד: דריוס קינקייד. קונג: אי הגולגולת (2017) - בתפקיד: לוטננט קלונל פאקארד. משפחת סופר-על 2 (2018) (דיבוב) - בתפקיד: לוסיוס בסט / פרוזון. הנוקמים: מלחמת האינסוף (2018) - בתפקיד: ניק פיורי. מיסטר גלאס (2019) - בתפקיד: אלייז'ה פרייס / מיסטר גלאס. קפטן מארוול (2019) - בתפקיד: ניק פיורי. הנוקמים: סוף המשחק (2019) - בתפקיד: ניק פיורי. ספיידרמן: רחוק מהבית (2019) - בתפקיד: טאלוס, מנהיג גזע הסקרול וניק פיורי. שאפט (2019) - בתפקיד: ג'והן שאפט. The Last Full Measure‏ (2019) - בתפקיד: בילי טאקודה. חנות חדי קרן (2019) - בתפקיד: איש המכירות. הבנקאי (2020) - בתפקיד: ג'ו מוריס. המסור: המעגל נסגר (2021) - בתפקיד: מרקוס בנקס. שומר הראש ואשתו של המתנקש (2021) - בתפקיד: דריוס קינקייד. הנוקמת (2021) - בתפקיד: מודי דאטון. Blazing Samurai‏ (2021) - בתפקיד: ג'ימבו (דיבוב) המארוולס (2023) - בתפקיד: ניק פיורי. The Kill Room‏ (2023) - בתפקיד: גורדון. גארפילד (2024) - בתפקיד: ויק (דיבוב) ארגייל (2024) – בתפקיד: אלפרד סולומון The Piano Lesson‏ (TBA) - בתפקיד: דואקר צ'ארלס. Unholy Trinity‏ (TBA) - בתפקיד: סנט כריסוטפר. The Days and Nights of Molly Dodd‏ (1989) - בתפקיד: האב אלביס. The Last Days of Ptolemy Grey‏ (2022) - בתפקיד: פטולמי גריי. פלישה סודית (2023) - בתפקיד: ניק פיורי. Fight Night: The Million Dollar Heist‏ (2024) - בתפקיד: פרנק מוטן. מדיה וקבצים בנושא סמואל ל. ג'קסון בוויקישיתוף אתר האינטרנט הרשמי של סמואל ל. ג'קסון סמואל ל. ג'קסון, ברשת החברתית פייסבוק סמואל ל. ג'קסון, ברשת החברתית אקס (טוויטר) סמואל ל. ג'קסון, ברשת החברתית אינסטגרם סמואל ל. ג'קסון, במסד הנתונים הקולנועיים IMDb (באנגלית) סמואל ל. ג'קסון, באתר "אידיבי", מאגר הידע העברי לקולנוע ישראלי ועולמי סמואל ל. ג'קסון, באתר AllMovie (באנגלית) סמואל ל. ג'קסון, באתר Rotten Tomatoes (באנגלית) סמואל ל. ג'קסון, באתר Box Office Mojo (באנגלית) סמואל ל. ג'קסון, באתר Metacritic (באנגלית) סמואל ל. ג'קסון, במסד הנתונים הקולנועיים KinoPoisk (ברוסית) סמואל ל. ג'קסון, באתר Last.fm (באנגלית) סמואל ל. ג'קסון, באתר AllMusic (באנגלית) סמואל ל. ג'קסון, באתר MusicBrainz (באנגלית) סמואל ל. ג'קסון, באתר Discogs (באנגלית) סמואל ל. ג'קסון, באתר Genius סמואל ל. ג'קסון, באתר אנציקלופדיה בריטניקה (באנגלית) סמואל ל. ג'קסון, באתר סרטים (עברית) יוסי ניסן, ‏שיא גינס: מיהו שחקן הקולנוע הרווחי ביותר מאז ומעולם?, באתר גלובס, 29 באוקטובר 2011 שירית גל, סמואל ל. ג'קסון: "כולם מנסים לכתוב את 'ספרות זולה' החדש", באתר ynet, 3 באפריל 2014 שישבת, שובו של הג'קסון, באתר ישראל היום, 6 בפברואר 2015 יעקב לויתם, אוסקר? את מי זה מעניין זה מעניין, באתר ישראל היום, 9 במרץ 2017 אבנר שביט‏, הכוכב הרווחי בתולדות הוליווד: סמואל ל. ג'קסון חוגג שבעים בריאיון מטורף, באתר וואלה, 17 בינואר 2019 Pat Saperstein,Caroline Brew, Pat Saperstein, Caroline Brew, New Movies Out Now in Theaters: What to See This Week, Variety, ‏2023-09-27 (באנגלית אמריקאית) Samuel L. Jackson Goes Vegan “To Live Forever”, vegnews, ‏26 במרץ 2014